佛教本無論神者，多弘佛陀修身原旨，使得渡化。佛涅槃後百年，教分二部，上座、大眾也。上座部之法多南傳，仍道修身，以成阿羅漢，以其渡一人也，曰小乘。大眾部之法多北傳，道助人行善，以成菩提薩埵，入世更渡人，曰大乘。此二者，佛教之大宗也。小乘以世有一佛，傳於斯里蘭卡、緬甸、泰國；大乘以世皆可成佛，傳於中國、日本、朝鮮。